Nôord-Ierland

Nôord-Ierland (Iengels: Northern Ireland, Iers: Tuaisceart Éireann, Schots: Norlin Airlann) makt t'hope met Iengeland, Schotland en Wales dêel uut van êén stoat: 't Verênigd Keunienkryk. 't Is 't ênigste van die vier gebiedn die nie ip 't eyland Grôot-Brittannië ligt, moar ip 't eyland Ierland, 't nôordôostelyk dêel. Nôord-Ierland grenst an de Republiek Ierland. Lyk in hêel Ierland is Iengels de dominante toale. Ip kleindere schoale wordt ook soms Iers gebruukt moa minder of in de Republiek Ierland.

Nôord-Ierland wordt omschreevn lyk e land, provinsje of regio van 't Verênigd Keunienkryk. Sedert d' oendertêkenienge van 't Goedevrydagakkôord van 1998 ist er vor e grôot dêel zelfbesteur in Nôord-Ierland, moar in d' internationoale betrekkiengn speelt allêne 't Verênigd  Keunienkryk e rolle.

't Goedevrydagakkoord bepoalt dat ost er e mêerderheyd van de bevolkienge da wilt, Nôord-Ierland dêel kan wordn van Ierland. D' unionistn, historisch protestantn die 48% van de bevolkienge uutmoakn, will'n in mêerderheyd den band met de Britse unie houdn. De katholiekn zyn historisch idder Iersgezind en moakn vorlopig 45% van de bevolkienge uut.

 Administratieve indêlienge 

Historisch is Nôord-Ierland oenderverdêeld in zes groafschapp'n (the Six Counties), die t'hope met drie groafschapp'n in d' Iersche republiek d' ôorsproenkelyke provinsje Ulster vormn:
 Fermanagh
 Tyrone
 Derry/Londonderry
 Antrim
 Down
 Armagh
De counties hèn sedert 1973 gêen administratieve functie nie mè. 't Gebied wierd da joar ingedêeld in 26 districtn en sedert april 2015 zyn der nog moar 11. 

De districtn van Nôord-Ierland zyn:

 District Zetel Bevolkienge (2017) No. ip de koarte Antrim and Newtownabbey Newtownabbey en Antrim (ofwisselnd) 141.700 3 Ards and North Down Bangor 160.100 2 Armagh, Banbridge and Craigavon Craigavon 211.900 6 Belfast Belfast 340.200 1 Causeway Coast and Glens Coleraine 143.900 8 Derry and Strabane Derry 150.500 10 Fermanagh and Omagh Omagh en Enniskillen 116.300 11 Lisburn and Castlereagh Lisburn 142.600 4 Mid and East Antrim Ballymena 138.200 7 Mid Ulster Dungannon 146.400 9 Newry, Mourne and Down Downpatrick en Newry 179.000 5